**PÁLYÁZATI FELHÍVÁS**

**Nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó közszolgáltatás elvégzésére**

Kardoskút Község Önkormányzata pályázatot hirdet a község közigazgatási területén keletkező nem közművel összegyűjtött háztartási szennyvíz közszolgáltatás keretében történő összegyűjtésére, elszállítására és ártalommentes elhelyezésére a vízgazdálkodásról szóló 1995. évi LVII. törvénynek megfelelően.

**I./ A pályázat kiírójának neve, címe, telefonszáma, e-mail címe:**

Kardoskút Község Önkormányzata: 5945 Kardoskút, Március 15. tér 3.

Telefon: 68/429-000 e-mail: [kardoskut@kardoskut.hu](mailto:kardoskut@kardoskut.hu)

**II./ A közszolgáltatás tárgya:**

A települési önkormányzat kötelezően ellátandó közszolgáltatásként az ingatlantulajdonosoknál keletkező háztartási szennyvíz kezelésére hulladékkezelési közszolgáltatást (a továbbiakban: közszolgáltatás) szervez, és tart fenn. Az önkormányzat köteles a közszolgáltató kiválasztására irányuló eljárás lefolytatását követően a közszolgáltatót önkormányzati rendeletben megnevezni. Az önkormányzat felelőssége a kiválasztás során vizsgálni azt, hogy a szükséges engedélyekkel rendelkezik-e a szolgáltató, és csak azt választhatja ki, amelyik az összes jogszabályi feltételnek megfelel. A hulladékszállítási tevékenység engedélyköteles tevékenység, mely tevékenységet a környezetvédelmi előírások betartása mellett a hulladék sajátosságait figyelembe vevő speciális szállítójárművel lehet végezni. A tevékenység végzése megfelelő szaktudást és felszereltséget igényel. A pályázat eredményes lezárásaként a közszolgáltatási szerződés a vízgazdálkodásról szóló 1995 évi LVII. törvény 44/B.§-44/J § alapján kerül megkötésre.

A közszolgáltatási díj kiegyenlítésére a közszolgáltató és az ingatlantulajdonos között fennálló jogviszony alapján kerül sor. Az Önkormányzat a Közszolgáltatónak a közszolgáltatás ellátásáért kiszállási díjat fizet és biztosítja a közszolgáltatás ellátásához biztosított költségvetési támogatást (amennyiben az igényelhető).

**III/ A közszolgáltatás szempontjából jellemző adatok:**

a) a lakosság létszáma: 804 fő (2024. január 1-jei adat szerint)

b) a közszolgáltatással ellátott terület: Kardoskút község közigazgatási területe

c) hulladék fajtája és összetétele: háztartási szennyvíz

d) a közszolgáltatás tervezett időtartama: a közszolgáltatási szerződés hatálybalépésétől 5 év

**IV./ Résztvevők köre:** A pályázat egyfordulós, nyílt.

**1. A pályázaton történő részvétel általános feltételei:**

A pályázaton minden gazdálkodó szervezet, továbbá külföldi vállalkozás Magyarországon nyilvántartásba vett fióktelepe (továbbiakban együtt: vállalkozás) részt vehet, amely érvényes cégbejegyzéssel, illetőleg egyéni vállalkozói igazolvánnyal, valamint a pályázati kiírásban megjelölt tevékenység végzéséhez szükséges – külön jogszabályokban megállapított – érvényes környezetvédelmi hatósági engedéllyel rendelkezik, és nem áll végelszámolás alatt, ellene csőd-, illetve felszámolási eljárás nincs folyamatban.

**2. A pályázóval szemben támasztott követelmények.**

A pályázónak legkésőbb a közszolgáltatás megkezdésének időpontjában rendelkeznie kell:

*a) a közszolgáltatás ellátásához szükséges, hatósági engedéllyel rendelkező járművekkel, gépekkel, berendezésekkel és eszközökkel;*

*b) olyan, a tulajdonában, kezelésében vagy hatályos szerződéssel a bérleményében lévő, hatóságilag engedélyezett telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, valamint azok tisztítására, fertőtlenítésére engedéllyel rendelkező vállalkozással kötött szerződéssel;*

*c) olyan felszerelésekkel és eszközökkel, amelyek a közszolgáltatás ellátása során esetlegesen keletkező környezeti károk azonnali beavatkozást igénylő elhárításához szükségesek;*

*d) a közszolgáltatás ellátásához szükséges létszámú – köztisztasági munkagép- és járműkezelő településtisztasági szippantógép-kezelő szakképesítéssel rendelkező – szakemberrel; továbbá*

*e) a nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel.*

*f) a környezetbiztonságra, illetve a havaria elhárítására vonatkozó - a felügyeletet ellátó hatóság által jóváhagyott - tervvel.*

**3. A több vállalkozás együttes pályázat benyújtása esetén:**

*a) a meghatározott követelményeket és feltételeket a pályázóknak (a vállalt résztevékenységük ellátásához igazodóan) együttesen, minden más követelményt és feltételt a pályázó felek mindegyikének külön-külön kell teljesíteni,*

*b) az együtt pályázó feleknek ügyvéd, illetve közjegyző által ellenjegyzett (hitelesített) szerződésben kell rögzíteniük az együttműködésük részletes szabályait, feltételeit és biztosítékait, a képviseletükben eljáró vállalkozás megnevezését és képviseleti meghatalmazását, a megpályázott közszolgáltatási tevékenységek egymás közötti megosztását, a megpályázott közszolgáltatási tevékenységért való egyetemleges felelősségvállalást,*

*c) az együttesen pályázó felek kötelesek megjelölni maguk közül azt a vállalkozást, amelyet – nyertesség esetén – az önkormányzat közszolgáltatónak minősít,*

*d) az együttesen pályázó feleknek a b) pont szerinti szerződést (amely szükség szerint a c) pont szerinti kijelölést is tartalmazza) a pályázathoz csatolniuk kell.*

**V./ A pályázat tartalmi követelményei**

1) A közszolgáltatás ellátása során kötelezően és kizárólagosan igénybe vehető ártalmatlanító hely: Alföldvíz Zrt. Dél-békési Területi Mérnöksége (5900 Orosháza, Táncsics utca 32. szám)

2) A közszolgáltatást ellátó köteles szerződést kötni a szennyvíztelepet üzemeltető Alföldvíz Zrt-vel, amelyben meghatározásra kerül a befogadás díjának és egyéb feltételeinek meghatározása.

3) A pályázónak tájékoztatásul – a közszolgáltatási tevékenysége gazdasági kockázati tényezőjeként való megítélhetősége érdekében – pályázatában meg kell jelölnie, hogy a pályázaton való részvétel általános feltételeként meghatározott vállalkozási jogosultsága alapján és mellett milyen, a pályázati kiírásban meg nem jelölt egyéb tevékenységeket végez, továbbá nyilatkoznia kell arról, hogy ezek a tevékenységek nyertessége esetén nem veszélyeztetik a közszolgáltatási szerződésben vállalt kötelezettségeinek teljesítését.

**VI./ A pályázónak a pályázatban tételesen ismertetnie és igazolnia kell:**

**1.) A pályázó műszaki alkalmasságának ismertetése:**

**A pályázónak be kell mutatni:**

*a) a pályázat benyújtását megelőző 2 évben teljesített szolgáltatásainak mennyiségi és minőségi adatainak ismertetése (ellenszolgáltatás összege, mennyisége)*

*b) a közszolgáltatás fejlesztésére vonatkozó elképzeléseit,*

*c) használt székhelyének, illetve telephelyének jellemzőit,*

*d) a hulladékkezelési tevékenysége körébe tartozó létesítményeinek és eszközeinek technikai és műszaki állapotát, a közszolgáltatás ellátásába bevont eszközöket, járművet, gépet, berendezést.*

*e) az alkalmazott hulladékkezelési technológia, eljárás jellemzőit, gazdaságossági és környezetvédelmi értékelését,*

*f) a hulladékkezelési tevékenység körében foglalkoztatott szakirányú képesítéssel rendelkező szakembereinek létszámát és képzettségét,*

*g) személyi állományának munkavédelmi felkészültségét és védőeszközökkel való ellátottságát,*

*h) az ügyfélszolgálati és tájékoztatási, valamint a nyilvántartási, adatkezelési és adatszolgáltatási rendszer működését (a pályázónak gondoskodni kell a közszolgáltatás ellátásához szükséges - legalább telefon alapú - ügyfélszolgálat létrehozásáról és ügyeleti rendszer működtetéséről)*

*i) fogyasztói érdekeket védő eljárásrendet*

*j) a közszolgáltatás körébe tartozó tevékenységek belső ellenőrzésének rendjét.*

2.) A pályázó műszaki alkalmasságának igazolására az alábbi dokumentációkat kell csatolni:

*- az előírásoknak megfelelő, érvényes a közszolgáltatás ellátásához szükséges hatósági engedély, az illetékes katasztrófavédelmi igazgatóság igazolása a tevékenység végzéséről,*

*- szennyvíztisztítótelep befogadó nyilatkozata*

*- előírásoknak megfelelő telephely használatának jogosultságát igazoló tulajdoni lap, vagy szerződés,*

*- legalább egy darab a szolgáltatás ellátásához szükséges gépjármű érvényes forgalmi engedélyének másolata;*

*- legalább egy fő szennyvíz-szállító gépjármű vezetésére megfelelő engedéllyel rendelkező sofőr engedélyének bemutatása.*

Amennyiben a IV.2. pontban előírtak közül valamely feltételnek pályázó nem felel meg, teljes bizonyító ereje magánokiratban, vagy közokiratban tett nyilatkozatát csatolja, hogy azokkal legkésőbb a közszolgáltatás megkezdésének időpontjában rendelkezni fog. A közszolgáltatás megkezdésekor köteles a dokumentumokat bemutatni.

**3) A pályázó pénzügyi alkalmasságának igazolására az alábbi dokumentációkat kell csatolni:**

*a) 120 napnál nem régebbi cégkivonatot (egyéni vállalkozó esetében vállalkozói igazolványt) másolatban,*

*b) a vállalkozásnak pályázatához csatolni kell a pályázati kiírást megelőző 2 évre vonatkozó pénzügyi mérlegének adatait, egyéni vállalkozó esetén pedig pénzügyi gazdálkodásra vonatkozó okiratot. (2022-2023-es évre)*

*d) számlavezető bankjának igazolását a pályázó pénzügyi kötelezettségének teljesítéséről és fizetőképességéről, és hogy az elmúlt 2 évben (2022. január 1-től), volt-e sorban állás a számláján.*

*e) 30 napnál nem régebbi keltezésű igazolást a köztartozások megfizetéséről (együttes NAV igazolás)*

*f) nyilatkozatát arról, hogy a vállalkozás nem áll végelszámolás alatt, ellene csőd-, ill. felszámolási eljárás nincs folyamatban.*

**4.) A pályázónak részletes - adatokkal és leírásokkal alátámasztott - ajánlatot kell tennie, melynek fentieken túl ki kell térnie**

- a közszolgáltatás finanszírozásának feltételeire, módjára és a közszolgáltatás díjának meghatározására, valamint beszedésének módjára

|  |  |  |  |
| --- | --- | --- | --- |
| Díj megnevezése | Mértékegység | Nettó | Bruttó |
| Alapdíj |  |  |  |
| Ürítési díj lakossági |  |  |  |
| Ürítési díj közületi, céges |  |  |  |

- díjkalkuláció ismertetésére

A szállítási díjat a vízgazdálkodásról szóló 1995 évi LVII törvény 44/D.§ (1)-(6) bekezdések szerint köteles meghatározni, tekintettel Kardoskút Község Önkormányzatának a nem közművel összegyűjtött háztartási szennyvíz begyűjtésére vonatkozó közszolgáltatásról szóló 23/2013. (XII.19.) számú önkormányzati rendeletre. A díj jelenleg a szippantott szennyvízre vonatkozó rezsicsökkentésről, valamint egyes törvényeknek a további rezsicsökkentéssel összefüggő módosításáról szóló 2013. évi CXIV. törvény alapján került meghatározásra.

**5. Az ajánlathoz a pályázónak csatolnia kell nyilatkozatát arról, hogy:**

*a) a pályázati kiírásban foglalt feltételeket elfogadja,*

*b) ajánlatát, az eredményhirdetést követő legalább 60 napig fenntartja,*

*c) nyertessége esetén a pályázati kiírásnak és elfogadott ajánlatnak megfelelő közszolgáltatási szerződést az eredményhirdetés napját követő legfeljebb 10 napon belül aláírja.*

*d) a vízgazdálkodásról szóló 1995 évi LVII törvény 44/H.§ szerinti költségelszámolás benyújtását vállalja.*

**VII. A pályázati határidő, a pályázat benyújtása**

A pályázat benyújtására nyitva álló határidő: 2024. december 19. 15:00 óra

**A pályázatok benyújtásának helye:**

Kardoskút Község Önkormányzata 5945 Kardoskút, Március 15. tér 3.

A pályázat elbírálásának ideje: az önkormányzat képviselő-testülete a pályázatok benyújtására nyitva álló határidő elteltét követő legkésőbb 30 napon belül hozza meg döntését.

**A pályázat benyújtása:**

1) A pályázatokat az önkormányzathoz 1 eredeti példányban zárt iratként (borítékolt, csomagolt formában) kell eljuttatni. A borítékon, csomagon fel kell tüntetni a pályázat megnevezését (Nem közművel összegyűjtött háztartási szennyvíz összegyűjtése és elhelyezése-Kardoskút), a pályázó nevét és címét. Elektronikusan a pályázat benyújtható a jegyzo@kardoskut.hu e-mail címen vagy hivatali kapun, a tárgyban kérjük feltüntetni a pályázat megnevezését (Nem közművel összegyűjtött háztartási szennyvíz összegyűjtése és elhelyezése-Kardoskút).

2) A pályázatokat papír alapon Kardoskút Község Önkormányzata 5945 Kardoskút, Március 15. tér 3. címre, elektronikusan a jegyzo@kardoskut.hu e-mail címre vagy hivatali kapun (Kardoskút Község Önkormányzata KRID: 603011172) kell eljuttatni.

3) A pályázó ajánlatát a benyújtásra nyitva álló határidő leteltéig bármikor módosíthatja, kiegészítheti, pontosíthatja, illetőleg az ajánlatot visszavonhatja.

4) A pályázat benyújtásának nyelve: magyar

**VIII. A pályázat bontása**

A pályázatok felbontásának helye és ideje: 2024. december 19. 15:00 óra

5945 Kardoskút, Március 15. tér 3. (Polgármesteri Iroda)

**IX. A pályázat elbírálása**

**1. A pályázat elbírálásának általános szabályai:**

a) Az ajánlatok bírálatának szempontja: legalacsonyabb összegű ellenszolgáltatás.

b) A pályázatok elbírálására a képviselő-testület jogosult.

c) Az önkormányzat hiánypótlási lehetőséget biztosít egy alkalommal teljes körben.

d) Érvénytelennek kell minősíteni a pályázatot, ha az, a pályázat benyújtására megállapított határidő letelte után érkezett, vagy a hiánypótlási határidő után nem vagy hiányosan tartalmazza azokat a kellékeket és mellékleteket, amelyeket a pályázati kiírás meghatározott. Az érvénytelennek minősülő pályázat az elbírálás további menetében nem vehet részt.

**2. A pályázatok minősítése:**

*a) az értékelés a pályázat tartalmának értékeléséből és a pályázatok rangsorának megállapítására tett javaslatokból áll.*

*b) az önkormányzatot megilleti az a jog, hogy a pályázatot eredménytelennek nyilvánítsa és egyik pályázót se hirdesse ki győztesnek.*

*c) a pályázat nyertesét, amellyel az önkormányzat közszolgáltatási szerződést köt az önkormányzat képviselő-testülete határozatban állapítja meg, majd nevesíti önkormányzati rendeletében.*

*A közszolgáltatási szerződés megkötése:*

*a) közszolgáltatási szerződést az önkormányzat képviselő-testületének a pályázat nyertesével a képviselő-testületi döntést követő legkésőbb 10 napon belül kell megkötni.*

*b) a közszolgáltatási szerződésben az önkormányzat kötelességeként kell meghatározni*

*- a közszolgáltatás hatékony és folyamatos ellátásához a közszolgáltató számára szükséges információk szolgáltatását,*

*- a közszolgáltatás körébe tartozó és a településen folyó egyéb hulladékkezelési tevékenységek összehangolásának elősegítését,*

*- a településen működtetett különböző közszolgáltatások összehangolásának elősegítését,*

*- a települési igények kielégítésére alkalmas hulladék gyűjtésére, kezelésére, ártalmatlanítására szolgáló helyek és létesítmények kijelölését,*

*- a közszolgáltató (a közszolgáltatás azonos elemére több vállalkozás együttes pályázatának nyertessége esetén: a közszolgáltatók) kizárólagos közszolgáltatási jogának biztosítását,*

*b) a közszolgáltatási szerződésben a közszolgáltató kötelességeként kell meghatározni:*

*- a közszolgáltatás folyamatos és teljes körű ellátását,*

*- a közszolgáltatás meghatározott rendszer, módszer és gyakoriság szerinti teljesítését,*

*- a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,*

*- a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,*

*- a közszolgáltatás körébe tartozó hulladék ártalmatlanítására a települési önkormányzat képviselőtestülete által kijelölt helyek és létesítmények igénybe vételét,*

*- Kardoskút*

- a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,

- a fogyasztók számára könnyen hozzáférhető ügyfélszolgálat és tájékoztatási rendszer működtetését, - a fogyasztói panaszok és észrevételek elintézési rendjének megállapítását.

Információ Varga Pál polgármestertől írásban vagy szóban kérhető:

Kardoskút Község Önkormányzata 5945 Kardoskút, Március 15. tér 3. [kardoskut@kardoskut.hu](mailto:kardoskut@kardoskut.hu)

Kardoskút, 2024. december 11.

P.H.

Varga Pál

polgármester