**A Móra Ferenc Közösségi Színtér**

**terembérleti díjai és az ehhez kapcsolódó előírások**

1. **Családi összejövetelek illetve magáncélú használat esetén:**

**Klubterem** illetve **udvari ifjúsági terem** bérleti díja: 20.000.-Ft + áfa/nap (bruttó: 25.400.-Ft/nap)

Befogadó képesség klubteremben maximum 30 fő, ifjúsági teremben maximum 40 fő.

A terembérleti díj megfizetése mellett *a villany-, a víz- és a gázfogyasztást* a leolvasott mérőórák alapján – a közösségi színtérre vonatkozó közüzemi díjak szerint - a használatba vétel végén a bérlő köteles megtéríteni.

Ezeken felül a *szennyvíz* elszállításához hozzájárulás a bérbevevőt terheli, amelynek költsége: a mindenkori szippantási díjazás 1/3 része/ alkalom.

A konyha használatának lehetősége biztosított a teremhasználattal egyidejűleg.

**Színházterem** bérleti díja: 75.000.-Ft +áfa/nap (bruttó: 95.210.- Ft/nap)

Befogadó képessége maximum 200 fő.

A terembérleti díj megfizetése mellett *a villany-, a víz- és a gázfogyasztást* a leolvasott mérőórák alapján – a közösségi színtérre vonatkozó közüzemi díjak szerint - a használatba vétel végén a bérlő köteles megtéríteni. Ezeken felül a *szennyvíz* elszállításához hozzájárulás a bérbevevőt terheli az alábbiak szerint: 40 fő alatt a mindenkori szippantási díjazás 1/2 része/ alkalom, 40 fő felett a mindenkori szippantási díjazás 1/1 része/ alkalom.

A konyha használatának lehetősége biztosított a teremhasználattal egyidejűleg.

**Pusztaközponti Olvasókör nagyterme és konyhája, udvara:**

Bérleti díja: 40.000.- Ft +áfa/nap (bruttó 50.800 Ft)

Befogadó képesség a nagyteremben maximum 80 fő.

A terembérleti díj megfizetése mellett *a villany-, a víz- és a gázfogyasztást* a leolvasott mérőórák alapján - az intézményre vonatkozó közüzemi díjak szerint - a használatba vétel végén a bérlő köteles megtéríteni.

Ezeken felül a *szennyvíz* elszállításához hozzájárulás a bérbevevőt terheli az alábbiak szerint: 40 fő alatt a mindenkori szippantási díjazás 1/2 része/ alkalom, 40 fő felett a mindenkori szippantási díjazás 1/1 része/ alkalom.

A konyhai eszközök használata biztosított a teremhasználattal egyidejűleg.

1. **Alkalmi vásár, lakossági célú termékbemutató megtartására:**

**Színházterem** esetében: 5.000.- Ft+áfa/4 óra (bruttó 6.350.-Ft)

**Klubterem** illetve **udvari ifjúsági terem** esetében: 5.000.- Ft+áfa/4 óra (bruttó 6.350.-Ft)

1. **Céges- illetve vállalati rendezvények, egyéb előadások esetében:**

**Színházterem** (200 m2) esetében 40.000.- Ft+áfa/4 óra (bruttó 50.800.- Ft)

*Színházterem használata* ***étkeztetési lehetőséggel*** 75.000.- Ft+áfa (bruttó 95.210.- Ft)

**Klubterem** illetve **udvari ifjúsági terem** esetében: 20.000.- Ft+áfa/4 óra (bruttó 25.400.- Ft)

*Klubterem és ifjúságiterem használata* ***étkeztetési lehetőséggel****:* 40.000.- Ft+áfa (bruttó 50.800.- Ft)

1. **Kedvezmények kardoskúti lakcímkártyával rendelkező lakosoknak**

**magánjellegű használat esetén:**

**Lakodalom céljára** történő terembérlés esetében, amennyiben legalább az egyik házasulandó fél ***kardoskúti lakcímkártyával*** rendelkezik **a terembérlet díjmentes.** *A településen élő, kerek házassági évfordulót ünneplő házaspárok esetében sem számítunk fel terembérleti díjat.* A használat során a bérlőt terheli a közüzemi díjak mérőórák szerinti fogyasztásának megfizetése és a szennyvíz elszállításhoz hozzájárulás az alábbiak szerint:

40 fő alatt a mindenkori szippantási díjazás 1/2 része/ alkalom, 40 fő felett a mindenkori szippantási díjazás 1/1 része/ alkalom.

***Kardoskúti lakcímkártyával*** rendelkező végzős óvodás, nyolcadikos általános iskolás vagy végzős középiskolás tanuló ballagási családi eseményére illetve felsőfokú tanulmányait sikeresen befejező hallgató diplomaosztójára, és kisebb családi rendezvényekhez a terembérlet a közösségi színtérben és az olvasókörben is díjmentes. *.* A használat során a bérlőt terheli a közüzemi díjak mérőórák szerinti fogyasztásának megfizetése és a szennyvíz elszállításhoz hozzájárulás az alábbiak szerint:

20 fő alatt díjmentes, 20 fő felett a mindenkori szippantási díjazás 1/2 része/ alkalom, 40 fő felett a mindenkori szippantási díjazás 1/1 része/ alkalom.

**Pusztaközponti Olvasókör** bérlésekor *a* ***kardoskúti lakcímkártyával*** rendelkező bérbevevő családi eseményeinek megtartásához mentességet kap a terembérleti díj megfizetése alól. A felmerülő villany-, víz-, gázfogyasztás a kulcs átadásától a visszavétel időpontjáig a mérőórák alapján a bérlőt terheli. Ezeken felül a szennyvízelszállításához hozzájárulás a bérbevevőt terheli az alábbiak szerint:

40 fő alatt a mindenkori szippantási díjazás 1/2 része/ alkalom, 40 fő felett a mindenkori szippantási díjazás 1/1 része/ alkalom.

1. **Általános információk és előírások:**

* A terembérlethez kapcsolódva a bérlő díjmentesen igénybe veheti - kifejezetten helyben használatra - a konyhai felszereléseket illetve terítőket, asztalokat és székeket és padokat a készlet erejéig. Ezek sérülése, használhatatlanná válása vagy eltűnése esetén a bérlő anyagi felelősséggel és kártérítéssel tartozik a közösségi színtér felé. Az eszközök átvételi jegyzékkel kerülnek átadásra.
* Bérlő köteles a használat után tisztán és épségben az általa használt textil terítőt mosva-vasalva az előzetesen egyeztetett időpontra visszaszolgáltatni.
* A terembérléshez kapcsolódóan a bérlő a mosdókban és az általa használt helységekben a bérlet ideje alatt az egészségügyi-higiéniai felszerelésekről köteles gondoskodni.
* A helyiségek bérletével kapcsolatban a bérlő kötelessége a közösségi helyek működésére vonatkozó szabályok és előírások illetve a vonatkozó törvényi előírások és kötelezettségek betartása és betartatása.

**A terembérletek kapcsán terembérleti szerződést és áfás számlát állítunk ki.**

**A terembérléssel kapcsolatos kérdésekben a polgármester által ezzel megbízott személy az illetékes: Vargáné Neller Borbála Tünde (06-20-291-9688)**

* Minden olyan program, rendezvény esetében, amely a bérlőnek bevételt képez, a hatályos – kedvezmények nélküli- terembérleti díjakat kell alkalmazni.
* A szervező/bérlő köteles 48 órával a program kezdése előtt az önkormányzat részére átadni minden – az adott program kapcsán jogszabályban előírt – szükséges engedélyt, bejelentés tényéről szóló igazolást és kapott engedélyek, tudomásul vételek másolatát (pl. rendőűrségi bejelentés, Artisjuj, Élelmiszerbiztonság, alkalmi árusítás, stb.).
* Fentiek elmulasztása esetén a berbeadást a bérlő megtagadhatja.
* Minden jogi felelősség a bérbvevőt terhel.

Jelen szabályozás 2025. január 1. napjától visszavonásig érvényes.